Berlingske Tidende, 1803-08-05
Skrivelse fra London den 19de Julii. hele Nationen skal nu bevæbnes imod en fransk Jnvasion. I Gaar bragde Krigsministeren sin Bill, om Kongerigets virksommere Forsvar, i Underhuset. Han erklærede: At Forsvarsbillen af 1798 var ufuldkommen, fordi den ikke gav Kongen Fuldmagt til at giøre Brug af sit Prærogativ, at bevæbne Nationen imod en Jnvasion. Hensigten med nærværende Bill var, at blive nøie underrettet om alle Vaabenbygtiges Antal, og at fornye Kronens Rettighed, at opfordre alle Undersaatterne til Landets Forsvar. En dristig Fiende truede os nu med Jnvasion og Undertvingelse. Vel kunde Engelland stole meget paa sin Flaade, sine Søefolk og deres Anførere. Engellands Søemagt var nu lige saa stærk som hele den øvrige Verdens; men den meest aarvaagne Blokade kunde dog ikke spærre alle det faste Lands Havne saaledes, at de vare ligesom tillukkede, og det var altsaa mueligt, at en fiendtlig Expedition kunde giøre Landgang paa Engelland. Man maatte derfor være belavet paa en slig Begivenhed." Krigssecretairen foreslog derpaa en almindelig Bevæbning af alle Mandfolk fra 11 til 50 Aar. J Følge heraf skulle alle Mandfolk fra 11 til 50 Aar i Kongeriget regelmæssig øves Vaaben. Denne Bevæbning inddeeles i 4 Classer. 1) Ugivte fra 17 til 30 Aar, eller Enkemænd, som ikkun have i Barn 2) Ugivte fra 30 til 50 Aar. 3) Givte fra 11 til 50 Aar, som ikkun have 2de Børn. 4) Alle de øvrige, som ikke qvalificere sig til de forrige 3 Classer. Geistligheden og alle de, der allerede tiene ved Milicen, Reserve=Armeen og Volontaircorpserne, ere undtagne herfra. Disse 4 Classer skulle exerceere en Dag ugentlig i Sommermaanederne. Kongen leverer Geværer og Sognene forvare dem. Den, som ikke møder ved Exerceringen til bestemt Tid, betaler hver Gang 5 Shell. i Straf, de Fattige 1 Shell. J Tilfælde af en fiendlig Landgang kan i eller 2, eller ogsaa alle 4 Classer beordres til Kysterne imod Fienden. J dette Tilfælde staaer Mandskabet under lige saa streng Disciplin, som de regulaire Tropper. Ved en slig Marsch faaer hver 2 Guineer, og efterat Expeditionen er endt endnu i Guinee foruden den sædvanlige Sold. Dette Corps skal ikkun giøre Tieneste i Tilfælde af en Jnvasion; saasnart Fienden er forjaget bliver Corpset fritaget for videre Tieneste. - Efter en lang Debatte, som varede til Midnat, blev Krigssecretairens Bill, som indeholder denne Plan, antaget. Exministeren Windham talede ikke imod den, men beklagede, at Ministrene, hvilke han beskyldte for Langsomhed, ikke for havde foreslaaet disse Forholdsregler. Han sagde: "Man maae belave sig paa at høre, at General Victor har gjort Landgang paa vore Kyster, og er trængt frem i Landet. Vel ansee mange meget lærde Advocater, mange meget sunde Geistlige, mange meget følsomme Kiøbmænd, mange meget sindrige Landmænd og mange meget skiønne Damer Sagen for meget vanskelig; men erfarne Soldater og Søemænd troe, at den meget vel kan udføres formedelst den Usikkerhed alle Søeoperationer ere underkastede, og den uhyre Kyststrækning, som Fienden besidder Lord Howkes, bury forsvarede Ministrene imod Beskydningen for Langsem. hed. Hr. Pitt bifaldt med Glæde Planen, og paastod, at ethvert fransk Corps, som kunde giøre Landgang paa Engelland, kunde kuns kaldes et Detaschement i Sammenligning med den Magt, som man kunde modsætte samme. Endog Hr. For bifaldt disse Forholdsregler, uagtet han, som bekiendt, har erklæret sig bestemt imod Krigen.